Im Johr 1880 isch d Familie uf Bärn züglet, wo si e baar  Mol d Wohnig gwächslet het und denn 1897 en eignigs Huus im Chillefäldquartier bezoge het.[3] Vo 1886 bis 1890 isch dr Klee uf d Brimarschuel gange und het, won er sibni gsi isch, Giigenunderricht an dr Stedtische Musigschuel afo übercho. Er isch uf dr Giige bald scho so guet gsi, ass er scho as Elfjöhrige as usserordentligs Mitgliid bi dr Bärnische Musiggsellschaft het döfe spiile.